1. ------IND- 2020 0338 F-- MT- ------ 20200612 --- --- PROJET

**Liġi dwar it-trasparenza tal-informazzjoni dwar il-prodotti agrikoli u tal-ikel (test adottat b’mod definittiv mill-Assemblea Nazzjonali fis-27 ta’ Mejju 2020)**

**-**

Dispożizzjonijiet tal-liġi li huma s-suġġett tan-notifika

**Artikolu 1**

L-Artikolu L.412-1 tal-Kodiċi tal-Konsumatur huwa emendat kif ġej:

1. Wara I(3), għandu jiddaħħal 3(a) li jgħid hekk:

“3(a) Fir-rigward ta’ entrati ta’ kwalunkwe natura dwar ikel ippakkjat bil-lest, il-metodi kif tiġi pprovduta informazzjoni korrispondenti lill-pubbliku online mill-persuna responsabbli għat-tqegħid fis-suq inizjali, taħt il-kundizzjonijiet previsti fil-Ktieb III tal-Kodiċi dwar ir-Relazzjonijiet bejn il-Pubbliku u l-Amministrazzjoni;”

2. II għandu jiġi kompletat minn paragrafu li jgħid hekk:

Fir-riward tal-informazzjoni msemmija f’I(3)(a), dawn id-digrieti se jiddeterminaw b’mod partikolari l-post fejn se ssir disponibbli d-*data* u l-format tagħha b’tali mod li jikkostitwixxu bażi miftuħa għall-utenti kollha u li jippermettu l-użu mill-ġdid liberu ta’ din id-*data*.”

**Artikolu 2**

I. – Wara l-ewwel paragrafu tal-Artikolu L.412-4 tal-Kodiċi tal-Konsumatur, jiddaħħlu tliet paragrafi li jgħidu hekk:

“Għall-prodotti magħmula mill-kawkaw, fl-istat ipproċessat jew mhux ipproċessat, maħsuba għall-konsum mill-bniedem, l-indikazzjoni tal-pajjiż ta’ oriġini hija obbligatorja wkoll.

“Għall-għasel magħmul minn taħlita ta’ għasel minn aktar minn Stat Membru tal-Unjoni Ewropea wieħed jew minn pajjiż terz, il-pajjiżi ta’ oriġini kollha tal-ħsad għandhom ikunu indikati skont il-piż bl-aktar tqil l-ewwel.

“It-tielet paragrafu japplika wkoll għall-ħalib tan-naħal.”

II. - Il-I ta’ dan l-Artikolu jidħol fis-seħħ fl-1 ta’ Jannar 2021. Minn din id-data, il-prodotti mmanifatturati jew ikkumerċjalizzati b’mod legali qabel din id-data li t-tikkettar tagħhom mhuwiex konformi mat-tielet paragrafu tal-Artikolu L.412-4 tal-Kodiċi tal-Konsumatur, kif emendat b’dan l-Artikolu, jistgħu jinbiegħu jew jiġu distribwiti bla ħlas sakemm jifdal l-istokk.

**Artikolu 5**

Is-Sezzjoni 2 tal-Kapitolu II tat-Titolu I tal-Ktieb IV tal-Kondiċi tal-Konsumatur hija kkompletata mill-Artikolu L.412-10 li jgħid hekk:

“Artikolu L.412-10. – L-ismijiet użati biex jindikaw l-ikel li ġej mill-annimali ma jistgħux jintużaw biex jiddeskrivu, jikkummerċjalizzaw u jippromwovu l-ikel li fih proteini tal-pjanti. Digriet jistabbilixxi l-ammont ta’ proteini tal-pjanti li jekk jinqabeż, dan l-isem ma jibqax possibbli. Dan id-digriet jiddefinixxi wkoll il-metodi ta’ applikazzjoni ta’ dan l-Artikolu u s-sanzjonijiet imġarrba f’każ ta’ nuqqas ta’ twettiq ta’ obbligu.”

**Artikolu 6**

L-Artikolu L.641-19 tal-Kodiċi Rurali u tas-Sajd Marittimu jiġi kkompletat minn paragrafu li jgħid:

“Għall-ġobniet tar-razzett”, fejn il-proċess ta’ raffinar isir barra mill-azjenda f’konformità mal-użi tradizzjonali, trid tiġi pprovduta informazzjoni għall-konsumatur li tikkomplementa r-rimarki previsti fl-ewwel paragrafu skont il-modalitajiet stabbiliti b’Digriet.”

**Artikolu 8**

I. – Is-Sezzjoni 2 tal-Kapitolu II tat-Titolu I tal-Ktieb IV tal-Kondiċi tal-Konsumatur hija kkompletata mill-Artikolu L.412-9L.412-11 li jgħid hekk:

“L.412-11. – L-operaturi ta’ stabbilimenti li għandhom liċenzja li jbigħu xorb biex jiġi kkunsmat fil-post jew biex jittieħed id-dar jew liċenzja ta’ ristorant għandhom jindikaw, b’mod li jinqara, fil-menus tagħhom jew fuq kwalunkwe mezz ieħor, il-provenjenza u, jekk ikun neċessarju, l-isem tad-denominazzjoni ta’ oriġini protetta jew tal-indikazzjoni ġeografika protetta tal-inbejjed li jitpoġġew għall-bejgħ fi flixkun, buqar jew tazza.”

II. - Il-I ta’ dan l-Artikolu jidħol fis-seħħ fl-1 ta’ Ġunju 2020.

**Artikolu 9**

It-Taqsima 2 tal-Kapitolu II tat-Titolu I tal-Ktieb IV tal-Kodiċi tal-Konsumatur hija kkompletata mill-Artikolu L.412-12 li jgħid hekk:

“Artikolu L.412-12. – L-isem u l-indirizz tal-produttur tal-birra għandhom jiġu indikati b’mod espliċitu fuq it-tikketta b’tali mod li ma jqarraqx bil-konsumatur fir-rigward tal-oriġini tal-birra, bi kwalunkwe mod, inkluż minħabba l-preżentazzjoni ġenerali tat-tikketta. ”